Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 2 Pv 214/13/6601	Banská Bystrica, 3.7.2014
EEČ : 2-45-178-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 4.6.2013, spisová značka 2 Pv 214/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
vedeného na tom skutkovom základe, že dňa 12.04.2013 v čase o 14.30 hod v predajni XXXXX zobrala obvinená XXXXX z predajnej plochy jeden kus špirály Loreal v hodnote 7,60 eur, ktorú si vložila do vrecka kabáta, a s týmto tovarom prešla cez pokladničnú zónu bez toho, aby za uvedený tovar zaplatila, čím spôsobila pre spoločnosť XXXXX SR, a. s., IČO: XXXXX, sídlo XXXXX, XXXXX škodu  v celkovej výške 7,60 eur a za obdobný čin bola dňa 12.01.2013 v priestupkovom konaní postihnutá blokovou pokutou vo výške 20 eur, č. bloku B 376854, vydaným XXXXX dňa 12.01.2013, za drobnú krádež tovaru v XXXXX.

Uznesením prokurátora Okresnej prokuratúry Banská Bystrica zo dňa 4.6.2013, spisová značka 2 Pv 214/13/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry Banská Bystrica uznesením, č. k. 2 pv 214/13/6601-4 zo dňa 04.06.2013 postupom podľa § 216 ods. 1 Trestného poriadku podmienečne zastavila trestné stíhanie obvinenej XXXXX, narodenej XXXXX, pre prečin krádeže podľa  § 212 ods. 2 písm. f) Trestného zákona, ktorého sa dopustila na tom skutkovom základe, že dňa 12.04.2013 v čase o 14.30 hod v XXXXX zobrala z predajnej plochy jeden kus špirály Loreal v hodnote 7,60 eur, ktorú si vložila do vrecka kabáta, a s týmto tovarom prešla cez pokladničnú zónu bez toho, aby za uvedený tovar zaplatila, čím spôsobila pre spoločnosť XXXXX SR, a. s., IČO: XXXXX, sídlo XXXXX, XXXXX škodu  v celkovej výške 7,60 eur a za obdobný čin bola dňa 12.01.2013 v priestupkovom konaní postihnutá blokovou pokutou vo výške 20 eur, č. bloku B 376854, vydaným XXXXX dňa 12.01.2013, za drobnú krádež tovaru v XXXXX

	Podľa § 216 ods. 2 trestného poriadku bola obvinenej XXXXX určená skúšobná doba v trvaní 12 mesiacov. Skúšobná doba začala plynúť dňa 14.06.2013 a uplynula dňom 14.06.2014.

	Po uplynutí skúšobnej doby bolo zistené, že počas jej plynutia viedla obvinená riadny život, nespáchala žiaden skutok, ktorý by napĺňal zákonné znaky skutkovej podstaty trestného činu, alebo priestupku a nebola v období skúšobnej doby podmienečného zastavenia ani trestne stíhaná.

	Na základe uvedených skutočností je možné vyvodiť záver, že samotné trestné stíhanie obvinenej XXXXX postačilo na jej prevýchovu. Preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marcela Kováčová
prokurátorka